පාර්ලිමේන්තු මාධ්‍යවේදින් මුහුණපාන දුෂ්කරතාවන් මඟහරවා ඔවුන්ට අවශ්‍ය පහසුකම් සලසන ලෙස කතානායක චමල් රාජපක්ෂ මහතා ඊයේ (27) අදාළ නිලධාරින්ට නියම කළේය.අයවැය ලේඛනය ඉදිරිපත් කළ දිනයේදි මුහුණ පාන්නට සිදුවු තත්ත්වයන් ගැන පළවු මාධ්‍ය වාර්තා දැක පත්කළ මන්ත්‍රි ඒ. එච්. එම්. අස්වර් මහතා කළ දැනුම් දීම මත කතානායකවරයා ඊයේ (27) දහවල් පාර්ලිමේන්තු මාධ්‍යවේදින්ගේ නිල කාමරය වෙත පැමිණ මාධ්‍යවේදින් හමුවී තොරතුරු විමසීය.එහිදි තමන් මුහුණ පෑ තත්ත්වය මාධ්‍යයවේදින් කතානායකවරයාට විස්තර කළේය.